Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/17

17 THE DOMNIE DEPOS'D I tald them then, It was but wicked, To add affliction, to the afflicted, But to it they were sae addicted, They said therefore, The clout about me should be pricked, At the Kirk-door.

But yet nor kirk nor consterie, Quoth they, can ask the taudy fee, Tell them in words just twa or three, The deil a plack, For tary breeks should ay gae free, And he's the Clark.

I then was dumb; how I was griev'd, What would I gi'en to be reliev'd ! They us'd me waur than I had thiev'd, Some strain'd their lungs An' very loud they me mischiev'd, Wi' their ill tongues.

Had you been their to hear and see The manner how they guided me, An' greater penance wha could dree! A Lettergae, Wi' sic a pack confin'd to be, On gude Yule-day.

Young Jack wi' skirls he peirc'd the skies, I pray'd that death might close his eyes, But did not meet with that surprise, To my regret, Sae had nae help but up in cries Het drinks to get.